Demi-Leigh pronk met korter kapsel | Netwerk24
Demi-Leigh pronk met korter kapsel
Deur Jackie Kruger 29 Junie 2020 14:13
Sy is in Januarie in Franschhoek buite Kaapstad met die Amerikaanse voetbalspeler Tim Tebow getroud. Die paartjie woon nou in Florida, Amerika.
Demi-Leigh (wat nou haar getroude van op sosiale media gebruik) het Donderdag op haar Facebook-blad by 'n foto van haar heelwat korter haarstyl geskryf: "Voel heelwat ligter. Het veels te lank daarvan gedroom om my hare sny. Die lewe is te kosbaar om nie die dinge te doen wat jy wil hê nie."
Sy het Sondag op haar verjaardag op Facebook geskryf: "25! Uiteindelik kan ek 'n motor in Amerika huur. Baie dankie vir al die verjaardag-liefde."
Demi-Leigh is 'n oudleerling van die Hoërskool Outeniqua in George. Sy het vroeër bekend gemaak dat sy haar eerste rol in die internasionale rolprent Supergirl losgeslaan het. Tonele vir die rolprent is in Bolivië verfilm.